cyanic-selkie/wikianc huggingface dataset:
Kreikan presidentinvaali 2014–2015
Presidentinvaalissa valittiin seuraaja presidentti Károlos Papoúliakselle. Ehdolla oli alun perin entinen ulkoministeri ja komissaari Stávros Dímas. Vaalin ensimmäinen kierros järjestettiin 17. joulukuuta 2014. Dímas sai yhteensä 160 ääntä, joista 155 tuli Uusi demokratia ja Pasok -puolueilta sekä viisi riippumattomilta edustajilta. Vaalien toinen kierros järjestettiin 23. joulukuuta 2014, jolloin Dímas sai yhteensä 168 ääntä. Vaalien kolmas kierros järjestettiin 29. joulukuuta. Dímas sai jälleen yhteensä 168 ääntä, mikä ei edelleenkään riittänyt valintaan. Tämän vuoksi parlamentti hajotettiin ja maassa järjestettiin uudet parlamenttivaalit 25. tammikuuta 2015.
Helsinki Forum
Vuonna 2001 Ylioppilastalolla Helsinki Forum järjesti toisen, suomenkielisen tilaisuuden otsikolla ''Kenen maailma? Taistelu moraalista ja totuudesta''. Seuraavana vuonna Kauppi ja Hytönen järjestivät Sanomatalon tiloissa laajan keskustelutilaisuuden islamista, The Dialogue of the World: Islam in Focus, johon osallistuivat mm. islam-tutkija Jaakko Hämeen-Anttila, ja jota sponsoroivat Opetusministeriö, Suomen kulttuurirahasto, Helsingin yliopisto ja Antti Wihuri säätiö. Vahvistamaan toimintaansa kriittisen eurooppalaisen keskustelun puolustajana Helsinki Forum perusti Critical European Prize -palkinnon, joka myönnettiin vuonna 2001 tšekkiläiselle kirjailijalle ja Lettre Internationalen kustantajalle Antonin Liehmille (s. 1924) ja vuonna 2002 suomalaiselle filosofille Georg Henrik von Wrightille (1916–2003).
Alfred Werner
Alfred Werner (12. joulukuuta 1866 Mulhouse, Ranska – 15. marraskuuta 1919 Zürich, Sveitsi) oli sveitsiläinen kemisti, joka sai Nobelin kemianpalkinnon vuonna 1913 ehdotuksestaan siirtymämetallikompleksiyhdisteiden oktaedrimuodosta. Werner kehitti perustan nykyaikaiselle kompleksiyhdisteiden tutkimukselle. Werner valmisti myös heksolia ensimmäisen kerran.
Avoimuus (psykologia)
Sekä tutkijoilla että taiteilijoilla on selkeästi keskimääräistä korkeampi avoimuus, ja avoimet ihmiset ovat luovempia sekä tieteellisillä että taiteellisilla saavutuksilla mitaten että divergentin ajattelun (käytännössä epätavallinen mutta toimiva ongelmanratkaisu) testeissä. Monimutkaisempien ideoiden ohella avoimet ihmiset ovat kiinnostuneempia myös monimutkaisemmasta musiikista ja sen rakenteesta.
Tommy McClennan
Elämä
Honeyboy Edwards kertoo tavanneensa McClennanin vuonna 1962. Tällöin McClennan eli asunnoksi muutetussa kuorma-auton perävaunussa. Edwards yritti saada McClennanin palaamaan lavoille, kyky soittaa kitaraa oli mennyttä, mutta hänen mahtava äänensä oli tallella. Alkoholisoitunut McClennan kuitenkin oli liian sairas ja joutui sairaalaan, jossa kuoli yksinäisenä ja pennittömänä.
Almuric
Kirjoittaminen ja julkaisu
Tuntemattomasta syystä Howard ei koskaan viimeistellyt Almuricia. Se ilmestyi hänen kuoltuaan Weird Talesissa kolmiosaisena jatkosarjana. Ilmeisesti tekstin viimeisteli joku toinen kirjailija. Kirjailija David Drake on jopa spekuloinut, että Almuric olisi kokonaan Howardin agentin Otis Adelbert Klinen käsialaa. Kline oli itsekin kirjailija ja tunnettiin Burroughs-pastisseistaan. Tälle ei kuitenkaan ole varsinaisia todisteita, ja Howardin muista teksteistä kierrätetyt teemat, juonikuviot ja henkilönnimet viittaisivat Howardin kirjoittajuuteen.
Pohjois-Suomi jatkosodan hyökkäysvaiheessa 1941
thumb|Hyökkäystavoitteet pohjoisella rintamanosalla. Pohjois-Suomi jatkosodan hyökkäysvaiheessa 1941 on nimitys Lapin sotatoimille jatkosodan hyökkäysvaiheen aikana. Sotatoimiin lasketaan kuuluvan alueet Kuhmon suunnalta Petsamoon. Lapin rintamalla hyökkäysvastuu oli pääosin Suomen kanssa liittoutuneella Saksalla.
Salla
Saksalaisten tavoitteena oli, että XXXVI Armeijakunta ensin saartaisi Sallan kirkonkylän puolustajat, etenisivät sen jälkeen vanhalle rajalle ja Kantalahteen. Armeijakuntaan kuuluivat 169. Divisioona ja 6. SS-vuoristodivisioona Nord. Kantalahti oli määrä saavuttaa kahdessa viikossa. Eteläisellä sivustalla oli suomalainen 6. divisioona. Neuvostojoukkoja oli rajan takana liki saman verran. Hyökkäys alkoi 1. heinäkuuta iltapäivällä. Saksalainen tykistö ja pommittajat tukivat hyökkäystä. Jo heti ilmeni, että hyökkäys kangerteli. 169. divisioona ei päässyt rajalinjaa pidemmälle ja SS-miehet juuttuivat avonaiselle rajalle, missä heihin tarttui pakokauhu ja he pakenivat. 169. divisioona vältti tämän ja jatkoi 3. heinäkuuta mennessä Korja-Salla-tielle. Neuvostojoukkojen vastarinta kasvoi päivien mittaan. Neuvostojoukot joutuivat vetäytymään, kun saksalaiset lähtivät saarrostamaan ja 8. heinäkuuta saksalaiset saapuivat Sallan kirkonkylälle. Samaan aikaan, kun saksalaiset yrittivät motittaa Sallan kirkonkylää, suomalaisdivisioona eteni syvälle neuvostojoukkojen selustaan Kuolajärvelle ja Alakurttiin asti. Saarrostus näin kaukaa yllätti puna-armeijalaiset ja näin nopeutti näiden vetäytymistä kirkonkylästä. 10. heinäkuuta mennessä saksalaisten tappiot olivat yhteensä 2 200 sotilasta kaatuneina ja haavoittuneina. 6. divisioonan tappiot jäivät 405:een. Neuvostojoukkojen vastarinta ja saksalaisten joukkojen sopimattomuus erämaihin aiheuttivat tappiot. Sallan kirkonkylän valtauksen jälkeen joukot jatkoivat kohti itää.
10. heinäkuuta saksalais-suomalaiset saapuivat Kairala-Mikkolan kapeikolle Kuolajärvelle, missä neuvostojoukoilla oli puolustusasemat. Suomalaiset epäonnistuivat saartoyrityksessään kärsien 400 miehen tappiot. Heinäkuun aikana saksalaiset hyökkäsivät kaksi kertaa, molemmat pysähtyivät kiivaaseen neuvostovastarintaan. Lopulta 20. elokuuta saksalais-suomalaiset joukot saivat läpimurron Kairalassa ja eteneminen jatkui.
Seuraava pysähdys joukoille tuli Tuntsajoella. 2. syyskuuta neuvostojoukkojen puolustus murtui ja saksalais-suomalaiset joukot etenivät vanhalle valtakunnan rajalle. Välittömästi rajan ylityksen jälkeen joukot törmäsivät vanhaan neuvostojoukkojen puolustusasemaan Voitajoella. Hyökkäys Voitajoki-linjan murtamiseksi alkoi 6. syyskuuta, mutta se ei edennyt. Vasta 13. syyskuuta neuvostojoukot perääntyivät. Pian Voitajoen asemien jälkeen saksalaissuomalaiset joukot tulivat Vermanjoen neuvostoasemien kohdalle. Asemat olivat olemassa jo talvisodan aikaan. Linjaa ei edes yritetty puhkaista, vaan hyökkäys lopetettiin 18. syyskuuta. Tilanne muuttui asemasodaksi. Saksalaisten keskimääräiset tappiot olivat 2 000 sotilasta/viikko.
Ihmissusi (vuoden 1941 elokuva)
Ihmissusi on vuonna 1941 ensi-iltansa saanut yhdysvaltalainen kauhuelokuva, jonka ohjasi ja tuotti George Waggner. Käsikirjoituksen teki Curt Siodmak. Sen pääosissa esiintyvät Lon Chaney, Jr., Claude Rains, Maria Ouspenskaya, Warren William, Ralph Bellamy, Patric Knowles ja Bela Lugosi.
Gerhard Berger
Uran alkuvaiheet
Kaudeksi 1986 Berger siirtyi Benetton-talliin. Tästä kaudesta muodostui Bergerin läpimurto Formula ykkösten huipulle. Tehokkaan BMW:n turbomoottorin ja onnistuneen strategian ansiosta hän voitti uransa ja Benettonin ensimmäisen kilpailun Meksikossa. Hän sijoittui lopulta seitsemänneksi kuljettajien MM-sarjassa 17 pisteellään.
McLaren
thumb|Bergerin kaudella 1991 käytössä ollut McLaren MP/6 Berger teki sopimuksen McLarenin kanssa kaudella 1990. Bergerin tallikaverista, Ayrton Sennasta, tuli hänelle läheinen ystävä. Berger kuitenkin jäi Sennan varjoon kilpailusuorituksissa. Sennan voittaessa kauden 1990 maailmanmestaruuden, Berger sijoittui neljänneksi saavuttamatta yhtään voittoa. Kaudella 1991 Berger voitti Japanin GP:n, kun Senna päästi hänet ohitseen viimeisellä kierroksella varmistettuaan maailmanmestaruuden Nigel Mansellin keskeytettyä. Kausi 1992 jäi Bergerin viimeiseksi McLarenilla. Hän saavutti kauden aikana kaksi voittoa, joista ensimmäinen tuli Kanadan GP:sta ja toinen kauden päätöskilpailusta Australian GP:sta.
Theaitetos (dialogi)
Theaitetos on Platonin kirjoittama dialogi. Sen toinen nimi Thrasylloksen jaottelussa on Tiedosta (, Peri epistēmēs). Dialogissa Sokrates sekä matemaatikot Theaitetos ja Theodoros Kyreneläinen yrittävät määritellä, mitä tieto on. Dialogi tunnetaan ennen kaikkea klassisesta tiedon määritelmästä.
Historia
Platonin teosten joukossa Theaitetos kuuluu tämän keskivaiheen dialogeihin, siirtymävaiheeseen kohti myöhäisvaiheen dialogeja. Näin se on kirjoitettu siihen aikaan, jolloin Platon oli perustanut oman Akatemiansa.
Tieto on oikea käsitys yhdessä selityksen kanssa
Ensimmäisen määritelmän mukaan selittäminen on sitä, että henkilö voi ilmaista ajatuksensa ääneen. Tämä kuitenkin sivuutetaan, koska kaikki osaavat ilmaista käsityksensä, jos heillä on sellainen.
Poimukellussaniainen
Ongelmat ja torjunta
Suotuisissa kasvuolosuhteissa poimukellussaniainen lisääntyy todella nopeasti; sen kuivapaino voi kaksinkertaistua kahdessa ja puolessa päivässä. Se leviää paksuksi matoksi, joka haittaa vesialueiden käyttöä kasteluun, uimiseen tai liikkumiseen. Salviniamatto tuhoaa varjostamalla vedenpohjan kasvillisuuden ja näin vähentää kasvillisuuden monimuotoisuutta valtaamillaan alueilla. Se lisättiin Kansainvälisen luonnonsuojeluliiton IUCN:n luetteloon sadasta haitallisimmasta vieraslajista vuonna 2013.
Augsburg
Väestökehitys
pienoiskuva|Augsburg vuonna 1493. pienoiskuva|vasen|Perlachplatz vuonna 1550. Rooman valtakunnan aikana Augsburgissa asui noin 12 000 ihmistä. Seuraavina vuosisatoina väestönkasvu oli vähäistä. Toisen vuosituhannen puolivälissä Augsburgin väkiluku oli noin 30 000, joten kaupunki oli Kölnin jälkeen ja Prahan ohella eräs Pyhän saksalais-roomalaisen keisarikunnan suurimpia keskuksia. Kolmikymmenvuotisen sodan aikana väkiluku romahti. Vuonna 1618 asukkaita oli noin 48 000, mutta vuonna 1635 enää 16 432.
Nähtävyyksiä
Keskiaikaisen Augsburgin laajoista puolustusrakennelmista on säilynyt muun muassa 1454 valmistunut Fünfgratturm, joka oli alkuaan osa itäistä kaupunginmuuria. Noin 1370 valmistunut Wertachbrucker Tor vanhankaupungin reunalla on niin ikään ollut osa vanhaa kaupunginmuuria. Augsburgin keskeisiä nähtävyyksiä ovat myös muun muassa tyylipuhdasta saksalaista renessanssia edustava raatihuone, Perlachturm (kellotorni vuodelta 1182), Schaezler-Palais, eläintarha ja kasvitieteellinen puutarha. Huomattavia museoita ovat muun muassa roomalaismuseo (Das Römische Museum) sekä Leopold Mozartin ja Bertolt Brechtin synnyinkodit.
Liikenne
Augsburgin kautta kulkee moottoritie A 8 (Karlsruhe–Salzburg), joka yhdistää kaupungin Stuttgartiin ja Müncheniin. Etelä–pohjois-suuntainen valtatie B 2 risteää A 8:n kanssa Augsburg-West -moottoritieliittymässä. Valtatietä B 17 on noin sadan kilometrin matka Itävallan rajalle. B 17 on osa Romantische Straße -lomareittiä ja seurailee suunnilleen muinaisen Via Claudia Augustan linjausta.
Koulutus
Perustason opetusta tarjoaa kymmenen lukiota, yhdeksän reaalikoulua, 42 peruskoulua (Grund- und Hauptschule), 13 erikoiskoulua sekä yksi steinerkoulu (Freie Waldorfschule). Vuonna 1531 perustettu Gymnasium bei St. Anna on eräs Saksan vanhimmista lukioista, opiskelijoita on yli tuhat. Naispuolisille opiskelijoille tarkoitetun, vieraisiin kieliin ja taloustieteisiin suuntautuneen Maria-Ward-Gymnasium -lukion historia alkaa vuodesta 1662. Jakob Fuggerin mukaan nimetty lukio Jakob-Fugger-Gymnasium perustettiin 1879.
Augsburgissa on useita ammattioppilaitoksia ja ammatti-instituutteja. Kaupungin koulutarjontaan kuuluu niin ikään kansanopisto sekä musiikkikouluja ja kielikouluja.
Oliver Onions
pienois|pysty|[[The War Illustratedissa heinäkuussa 1915 julkaistu kuva.]]
Joséphine de Beauharnais
thumb|250px|Joséphine [[François Gerardin maalaamana.]] thumb|250px|Joséphinen nimikirjoitus. Marie-Josèphe-Rose de Tascher de La Pagerie, tunnetumpi nimellä Joséphine de Beauharnais (23. kesäkuuta 1763 Martinique – 29. toukokuuta 1814 Rueil-Malmaison, Ranska) oli Napoléon Bonaparten ensimmäinen vaimo ja Ranskan keisarinna.
Karatas-Seura
J. G. Bennett
pienoiskuva|J. G. Bennett; Enneagrammi - kosminen symboli. Karatas-Seura, 2011|alt=|vasen
Skinny Puppy
Skinny Puppy on merkittävimpiä ja vaikutusvaltaisimpia  yhtyeitä industrial-musiikin saralla. Yhtye on tunnettu rajuista ja teatraalisista lavaesiintymisistään sekä tunnistettavasta ja omaperäisestä tyylistään. Yhtyeen sivuprojekteja ovat Download, The Tear Garden sekä ohGr.
Laia Codina
Codina voitti FC Barcelonan joukkueessa Mestarien liigan kaudella 2020–2021.
Gianluigi Galli
Gianluigi "Gigi" Galli (s. 13. tammikuuta 1973) on italialainen entinen ralliautoilija.
Muuta
Gallin kartanlukijoina ovat toimineen muun muassa Guido D´Amore ja viimeksi Giovanni Bernacchini.
Itsenäisten valtioiden yhteisö
Yhteisö
IVY:n johdossa on valtionpäämiesten ja pääministerien muodostama neuvosto, jota avustavat keskeisten ministerien komiteat. Jäsenmaat lupasivat pitää neuvostoaikaiset ydinaseet ja sotavoimat omilla alueillaan yhteisen sotilasjohdon alaisina.
Toiminta
Kazakstanin, Venäjän ja Valko-Venäjän kesken on sovittu talousyhteistyöstä jo 2003, ja maat solmivat tulliliiton 2009, ja sen jälkeen laajemman talousliiton, joka tuli voimaan vuonna 2012.
Sykliini
Luokittelu
4. G1-sykliinit
Biscaynen kansallispuisto
Biscaynen kansallispuisto on Yhdysvaltojen Floridan Biscayne Bayssä sijaitseva kansallispuisto. Siitä tuli kansallinen monumentti vuonna 1968, ja kansallispuisto siitä tehtiin 28. kesäkuuta vuonna 1980.
Rinka Duijndam
Rinka Duijndam (s. 6. elokuuta 1997 Wateringen) on alankomaalainen käsipalloilija, pelipaikaltaan maalivahti. Hän on pelannut Alankomaiden maajoukkueessa 13 ottelua. Hän on saavuttanut EM-kilpailuissa pronssia vuonna 2018.
Vappula
Vappulaan on kaavoitettu paljon tontteja, ja alueesta on muodostunut omakoti- ja rivitaloalue. Asukasmäärän voimakkaan kasvun takia kaavassa on tonttivaraus sekä peruskoulua että päiväkotia varten. Tonteille on rakennettu päiväkoti (Touhula). Vappulassa oli koulu, mutta se myytiin, koska Lohjan kaupungin mielestä 1950-luvulla rakennettu kivinen koulurakennus oli liian huonossa kunnossa ja epäkäytännöllinen nykyajan opetustarpeita ajatellen.
Sirokesäkynttilä
Sirokesäkynttilä eli herrasväenkaura (Gaura lindheimeri) on horsmakasvien (Onagraceae) heimoon ja kesäkynttilöiden (Gaura) sukuun kuuluva kasvilaji, jota käytetään koristekasvina. Sitä kasvaa luonnossa ainakin Yhdysvaltojen eteläosissa.
Energia Suomessa
Teollisuus
Metsäteollisuus käyttää puuta sekä raaka-aineena että energianlähteenä. Se käyttää suuren osan Suomen puupolttoaineesta. Metalliteollisuudessa suurimman osan energiasta kuluttaa rauta- ja terästeollisuus. Värimetallien, kuten kuparin, jalostus kuluttaa suuren määrän ennen kaikkea sähköenergiaa. Kemianteollisuudessa sähköä kuluu eniten muovituotteiden ja teollisuuskaasujen valmistukseen elektrolyysillä.
Asuminen
Asumisen energiankulutuksesta 68 % meni tilojen lämmitykseen, 15 % käyttöveden, ja 5 % saunan vuonna 2018. Sähkölaitteet ja ruoanlaitto veivät 13 %. Asuminen muodosti 20 % energian loppukäytöstä. Vapaa-ajan asunnot olivat mukana luvuissa. Asuminen kulutti 66 TWh, edellisvuosia vähemmän mutta enemmän kuin ennätyslämpimänä vuonna 2015.
Liikenne
Pääteiden varrella sijaitsevilla pikalatauspisteillä on suuri merkitys sähköautoilun yleistymisen kannalta. Niinpä valtio tukee niiden lisäämistä. Keväällä 2022 pisteitä oli 700–800, ja suunnitteilla oli noin 500 uutta latauspistettä.
Tuonti, vienti ja hinnat
Vuonna 2014 Suomeen tuotiin erilaisia energiatuotteita 10 miljardin euron arvosta, joka oli 25 prosenttia vähemmän kuin edellisenä vuonna. Suurimman tuontimaan Venäjän osuus tuonnin arvosta oli noin 61 prosenttia. Myös energiatuotteiden vienti pieneni 25 prosenttia ja sen arvo oli 5,2 miljardia euroa. Kolme neljäsosaa energiatuotteiden viennistä kohdistui EU-maihin.
Öljy
Suomessa toimii kaksi öljynjalostamoa, Porvoon öljynjalostamo ja Naantalin jalostamo. Lähes kaikki Suomessa jalostettava raakaöljy tuodaan Venäjältä Primorskin öljyterminaalista säiliöaluksilla. Runsas kolmannes jalostetusta öljystä menee vientiin.
Ydinvoima
thumb|[[Teollisuuden Voima|Teollisuuden Voima Oyj:n omistama Olkiluodon ydinvoimalaitos Eurajoella tuottaa kahdella ydinvoimalaitosyksiköllä noin 18 prosenttia Suomessa kulutetusta sähköstä. Rakenteilla on kolmas yksikkö (vasemmalla).]]
Suomen ydinvoimalat ovat vuosina 2000–2014 tuottaneet sähköä vuosittain 21,4–22,7 TWh, joka on ollut vuodesta riippuen 27–35 prosenttia Suomen tuotannosta ja 24–28 prosenttia maan kulutuksesta.
Biopolttoaineet ja bioenergia
EU-direktiivissä biopolttoaineeksi sanotaan biomassasta tehtyjä neste- tai kaasumaisia liikenteen polttoaineita. Yleisimpiä raaka-aineita ovat sokeriruoko, maissi, soija, auringonkukansiemenet, puuhake, selluloosa, öljypalmu, elintarviketeollisuuden ja biojätekeräilujäte. Näistä elintarviketuotantoonkin kelpaavat aineet lasketaan biopolttoaineiden ensimmäiseen sukupolveen. Toisen sukupolven polttoaineiden raaka-aineina käytetään pääasiassa yhdyskuntajätteitä tai muiden teollisuusalojen prosesseista syntyviä tähteitä.
Maalämpö
Maalämmöksi sanotaan sekä maaperään, kallioon tai veteen varastoitunutta auringon lämpöä että maapallon ytimestä peräisin olevaa fissioenergiaa. Maalämpöä käytetään pientalojen lämmitykseen pumppaamalla jäätymätöntä liuosta sähköpumpulla joko syvässä kaivossa, pintamaassa tai läheisessä vesistössä kiertävässä putkistossa. Pumpun energiankulutuksen takia maalämpölämmitys lisää sähkönkulutusta; se vastaa noin kolmannesta lämmitysenergiasta.
Aurinkoenergia
Vuonna 2015 nimellisteholtaan Suomen suurin aurinkosähkövoimala oli Helsingin Kivikon hiihtohallin katolla oleva yli 800 kilowatin laitos. Solarigo rakensi Suomen suurimman, 24000 aurinkopaneelin  aurinkovoimalan (huipputeho 13 MW) osaksi Juurakko-hybridipuistoa vuosina 2022–2023.
Tuulienergia
Suomi on tuulivoiman laajamittaiselle rakentamiselle tuulioloiltaan ja muilta teknisiltä edellytyksiltään esimerkiksi muihin Pohjoismaihin verrattuna hieman epäedullisempaa aluetta, mutta rakentamaton tuulivoimapotentiaali on vielä suuri.
Geoterminen energia
Erotuksena maalämpöön joka on osittain maaperään sitoutunutta auringon energiaa, geoterminen energia on kokonaiusuudessaan planeetan ytimestä pumpattavaa lämpöenergiaa, joka syntyy siellä radioaktiivisissa prosesseissa.
Sähkö
Sähköntuotanto valaistukseen alkoi Suomessa jo vuonna 1882, Finlaysonin tehtaalla Tampereella. Vuonna 1917 sähköä kulutettiin Suomessa 205 gigawattituntia. Vuoteen 2013 mennessä kulutus kasvoi lähes neljäsataakertaiseksi, noin 84 000 gigawattituntiin. Sähkön käyttö kasvoi nopeimmin maailmansotien välisenä aikana, ja kasvu jatkuu edelleen. Yhä suurempi osa energiasta kulutetaan sähkönä. Teollisuus käyttää sähköstä yli puolet, sähkölämmitykseen käytetään nykyään kymmenen prosenttia sähköstä.
Pienhiukkaset
Ilmatieteen laitoksen mukaan pienhiukkasten pitoisuustasot ovat Suomessa hyvin matalat.
Reuters
Historia
Reutersin yritys lähetti ensimmäisenä isoja uutisia Eurooppaan, kuten tiedon Yhdysvaltain presidentin Abraham Lincolnin murhasta vuonna 1865.
Nykyaika
Vuodesta 1939 Reutersin pääkonttori oli Lontoon Fleet Streetillä, mutta vuonna 2005 se muutti isompaan rakennukseen Canary Wharfiin. Yrityksen Pohjois-Amerikan pääkonttori sijaitsi Times Squarella New York Cityssä.
Reuters yhdistyi huhtikuussa 2008 kanadalaisen The Thomson Corporation -yhtiön kanssa Thomson Reuters -nimiseksi yhtiöksi.
Niko Oksanen
Oksasen vanhemmat olivat pienviljelijä Aku Oksanen ja Josefiina Juntunen. Hän valmistui kansakoulunopettajaksi Kajaanin opettajaseminaarista 1922.
Niko Oksanen oli naimisissa 1926–1930 sairaanhoitaja Helvi Inkeri Poijärven (k. 1930) kanssa, 1932–1952 kansakoulunopettaja Aino Elna Johanna Järvisen (k. 1952) kanssa ja vuodesta 1956 käsityönopettaja Lahja Inkeri Turusen kanssa.
Tyne ja Wear
Tyne ja Wear (Tyne and Wear) on metropolikreivikunta Koillis-Englannissa Pohjanmeren rannalla, Tyne- ja Wearjokien varrella. Ennen metropolikreivikunnan perustamista vuonna 1974 sen alueet kuuluivat Northumberlandin ja Durhamin kreivikuntiin. Kreivikunnan asema on ollut täysin muodollinen vuodesta 1986, jolloin sen valtuusto lakkautettiin ja hallinto siirrettiin viidelle metropolihallintopiirille. Tyne ja Wear jatkaa kuitenkin olemassaoloaan lainsäädännöllisenä ja tilastoinnin yksikkönä. Vuonna 2020 kreivikunnan alueella arvioitiin elävän noin ihmistä.
Nilsiän yhtenäiskoulu
Nilsiän yhtenäiskoulu on vuodesta 2007 alkaen Nilsiän keskustaajamassa Kuopiossa toiminut luokkien 1-9 yhteiskoulu. Oppilaita on 443 ja henkilökuntaa noin 60. Opettajista osa opettaa myös Nilsiän lukiossa. Koulun erikoisuutena on laskettelukeskus Tahkon läheisyyden mahdollistama panostus alppilajeihin. Rehtorina toimii Mia Hämäläinen.
Randolph Stow
Stow kuvaa etenkin poikkeusyksilöitä, kuten romaanissa The Bystander (1957), jonka päähenkilö on kehitysvammainen poika. Hän on kirjoittanut myös lastenkirjoja ja runoja.
Stow sairastui työskennellessään valtionantropologin assistenttina ja toivuttuaan muutti 1969 pysyvästi Englantiin.
Premier Executive Transport Services
pienoiskuva|Premier Executive Transport Services -yhtiön [[Boeing 737|Boeing 737-700.]] Premier Executive Transport Services on Massachusettsiin rekisteröity ulkomaalainen lentoyhtiö, jonka uskotaan osallistuneen epäiltyjen CIA:n vankilentojen toimeenpanoon.
Miekkiö
Palvelut
Miekkiön palveluita on muun muassa päiväkoti Pulina. Miekkiössä on myös aktiivista Marttatoimintaa sekä kyläyhdistys. Siellä on muutamia yrityksiä, kuten Finnmari-kynttilätehdas ja tehtaanmyymälä, Miekkiön ratsastustalli, antiikkihuonekaluliike ja Lahden antiikkitukku.
Karikatyyri
Hoveista sanomalehtiin
Eräs karikatyyrin edelläkävijöistä, Gian Lorenzo Bernini (1598–1680) tuli suosituksi paavin hovissa, koska hänellä oli kyky kuvata henkilön olemus kolmella tai neljällä viivanvedolla. Tästä juontuu karikatyyrin italiankielinen sana caricare, lastata tai ladata, jolla tarkoitetaan sitä, että karikatyristin tavoite on panostaa kuvaansa niin paljon merkitystä kuin mahdollista.
Michelle Yeoh
Nuoruus ja uran alku
Yeoh syntyi vuonna 1962 varakkaaseen malesian kiinalaiseen perheeseen. Hänen isänsä Yeoh Kian Teik oli asianajaja ja hänen äitinsä Janet Yeoh kotiäiti. Michelle harrasti nuorena useita urheilulajeja, muun muassa koripalloa, uintia, rugbyä ja squashia. Baletti innosti häntä kuitenkin muita harrastuksia enemmän, ja hän kävi teini-iässä Lontoossa Kuninkaallista tanssiakatemiaa. Yeoh joutui selkävamman takia hylkäämään haaveet ammattilaistanssijan urasta.
Kansainvälinen ura
Yeoh’n seuraavia elokuvia olivat muun muassa draama Geishan muistelmat (2005) ja toimintaseikkailu Muumio: Lohikäärmekeisarin hauta (2008). Hongkongissa hän teki 2010 toimintaelokuvan Jian yu. Elämäkertaelokuvassa The Lady (2011) Yeoh näytteli Nobelin rauhanpalkinnon saanutta burmalaista Aung San Suu Kyitä. Yu Shu Lieniksi Yeoh palasi elokuvassa Wo hu cang long: qing ming bao jian (2016).
Arctic Monkeys
Ensimmäiset vuodet ja levytyssopimus (2003–2005)
Yhtyeen suosio alkoi kasvaa Pohjois-Englannissa ja se sai huomiota BBC Radiolta ja Britannian tabloidilehdistöltä. Paikallinen amatöörivalokuvaaja Mark Bull kuvasi yhtyeen esiintymisiä ja teki musiikkivideon kappaleelle ”Fake Tales of San Francisco”, jonka hän julkaisi nettisivullaan. Toukokuussa 2005 Arctic Monkeys julkaisi ensimmäisen singlensä, Five Minutes with Arctic Monkeys heidän omalla 'Bang Bang' -levy-yhtiöllään. Se sisälsi kappaleet ”Fake Tales of San Francisco” ja ”From the Ritz to the Rubble”. Tämä julkaisu oli rajoitettu 500:n CD-levyyn ja 1 000:n 7 tuuman vinyyliin, mutta se oli myös saatavilla iTunes-kaupasta. Pian sen jälkeen Arctic Monkeys esiintyi Reading and Leeds Festivals -tapahtumassa, jossa heitä oli katsomassa poikkeuksellisen suuri yleisö.
Orona
Lähteet
°N, °W
Bombayn roomalaiskatolinen arkkihiippakunta
Arkkipiispat
Bombayn arkkipiispoina ovat toimineet:
Orne (departementti)
Ornen alue antiikin aikana
Ensimmäisenä roomalaisten valtaa Galliassa vastaan nousivat aulercit. He hyökkäsivät Julius Caesarin legaattia Titurius Sabinusta vastaan. Aulercien johtajana toimi Viridovix, ja alueen asukkaat esittivät hyvin keskeistä roolia, kun yleinen roomalaisvastainen kansanousu tapahtui Galliassa Vercingetorixin johdolla. toinen kelttikansa essuit teki kuitenkin välittömästi liiton roomalaisten valloittajien kanssa, jolloin he saivat mahdollisuuden päästä merkittäviin asemiin roomalaisten valloittajien aikana.
Ornen alue ja keskiaika
Satavuotisen sodan aikana Alençonin ja Perchen kreivikunnat vaihtoivat hallitsijaa tiuhaan. Vuonna 1449 Alençonin kreivi Jean II onnistui saamaan koko alueen hallintaansa englantilaisilta, jotka olivat valloittaneet alueen vuosina 1417–1419.
Ornen alue uudella ajalla
Vuonna 159 Henrik IV otti haltuunsa Alençonin ja myi sen jälkeen vuonna 1605 koko herttuakunnan Württembergin herttualle Fredrik I:lle. Henrik IV:n puoliso Maria de' Medici osti kuitenkin herttuakunnan itselleen vuonna 1613.
Vera Holodnaja
Jälkimaine
Neuvostoliiton romahtamisen jälkeen Holodnaja on saanut ympärilleen kulttipalvontaa. Moskovassa toimi 2000-luvun taitteessa hänen nimeään kantanut elokuvafestivaali, joka erikoistui naisten tekemään elokuvaan. Vuonna 2008 hänen kuolinpaikkansa lähelle Odessaan pystytettiin näköispatsas.
Divine Insanity
Divine Insanity pärjäsi Suomessa hyvin ja nousi listoille myös Saksassa. Albumista julkaistiin bonuskappaleita sisältävä erikoispainos 8. marraskuuta 2006, ja kansainvälinen versio julkaistiin Saksassa 16. helmikuuta, Suomessa 21. helmikuuta ja Japanissa 19. syyskuuta 2007. Albumi ylitti kultalevyrajan (15 000 myytyä levyä) Suomessa 16. helmikuuta 2007.
Krayzie Bone
Palkintoja
American Music Awards:
Jäytäjäkoimaiset
Taksonomisesti jäytäjäkoimaiset on hajanainen ryhmä, jonka heimoihin kuuluvat lajit ovat kyllä samaa kehityslinjaa, mutta eri heimojen keskinäinen sukulaisuus on vaikeasti selvitettävissä. Ulkoisten tuntomerkkien perusteella ainoastaan imukärsän tyviosan suomupeite yhdistettynä muihin, vaihteleviin ulkoisiin tuntomerkkeihin tarjoaa yläheimolle ominaisen piirteen.
Dag og Tid
Lehden ensimmäinen numero ilmestyi 1962 päätoimittajana tunnettu norjalainen radiopersoona Arthur Klæbo.
Marco Maurer
Maajoukkueura
Maurer pelasi alle 20-vuotiaiden MM-kilpailuissa vuosina 2007 ja 2008 sekä alle 18-vuotiaiden I-divisioonan MM-kilpailuissa vuonna 2006, jolloin hän voitti A-lohkon kultaa ja oli nostamassa Sveitsiä seuraavaksi vuodeksi A-sarjaan. Maurer voitti myös turnauksen jäähypörssin 49 minuutillaan.
Hertha Ayrton
pienois|Helena Arsène Darmesteter, Hertha Ayrtonin muotokuva, ennen 1905. Hertha Ayrton (28. huhtikuuta 1854 – 26. elokuuta 1923) oli brittiläinen fyysikko. Hän opiskeli matematiikkaa Cambridgen yliopistossa, mutta tuohon aikaan naiset eivät voineet suorittaa siellä tutkintoa. Hänestä tuli matematiikan opettaja. Myöhemmin hän perehtyi sähkön ominaisuuksiin ja merenpohjan hiekkaan syntyviin kuvioihin. Hänestä tuli myös aktiivinen naisten äänioikeuden edistäjä. Hänen puolisonsa oli fyysikko William Edward Ayrton.
Ayrton sai Hughes-mitalin vuonna 1906 sähköä ja merenpohjan kuvioita koskevista tutkimuksistaan.
Frank McKinney
McKinney ui 200 metrin selkäuinnissa maailmanennätykset 2.17,9 ja 2.17,8 vuonna 1959.
Myrthe Schoenaker
Schoenaker on pelannut seuratasolla kotimaansa lisäksi saksalaisessa BVB Füchse Berlinissä vuosina 2015–2016, tanskalaisessa København Håndboldissa 2016–2018 ja saksalaisessa VfL Oldenburgissa vuodesta 2018.
Kamtšatkan alue
Maantiede
Kamtšatkan aluetta halkovat tuliperäiset Sredinnyivuoret, joiden korkein huippu on Kljutševskaja sopkan tulivuori (4 750 m). Alueella on kaikkiaan 120 tulivuorta, joista 22 on toimivia. Alueen keskikorkeus on 655 m mpy. Merkittävämmät joet ovat Kamtšatka ja Avatša.
Historia
Kamtšatkan alue kuului 1926–1953 Kaukaisen idän maakuntaan. Omaksi hallintoalueeksi se erotettiin 1956. Venäjä ja Japani kiistelevät eteläisten Kuriilien omistuksesta. Kamtšatkan alue ja Korjakian autonominen piirikunta yhdistettiin Kamtšatkan aluepiiriksi 1. heinäkuuta 2007. Yhdistyminen hyväksyttiin kansanäänestyksessä 23. lokakuuta 2005.
Hallinto
Kamtšatkan alue oli yksi Venäjän federaation alueista (subjekti) vuoteen 2007 asti ja sen pääkaupunki on Petropavlovsk-Kamtšatski (1822–1924 nimenä Petropavlovskij port). Alue jakaantui hallinnollisesti 11 piiriin ja 4 kaupunkiin. Alueeseen kuului myös Korjakian autonominen piirikunta, joka oli kuitenkin myös suoraan yksi Venäjän federaation subjekti.
Ritva Koukku-Ronde
pienoiskuva|Ritva Koukku-Ronde (2016) Ritva Inkeri Koukku-Ronde (o.s. Koukku, s. 15. huhtikuuta 1956 Lahti) on suomalainen diplomaatti. Hän aloitti Suomen Intian-suurlähettiläänä New Delhissä 1. joulukuuta 2019. Sitä ennen hän toimi suurlähettiläänä Saksassa 2015–2019 ja Yhdysvalloissa 2011–2015.
Vetysulfidi
Kemialliset reaktiot
Vetysulfidilla esiintyvät tiolaateille tyypilliset kemialliset reaktiot. Happojen kanssa se reagoi muodostaen rikkivetyä ja metallin suolaa. Vahvoilta hapoilta se voi vastaanottaa kaksikin protonia, jolloin syntyy H3O+ -ioneja.
Vetysulfidin hapettuessa syntyy sulfaattia. Voimakkaasti kuumennettaessa vety­sulfidi­suolat hajoavat muodstaen sulfidisuoloja ja rikkivetyä:
FS Lavoisier (1897)
Palvelus
Alus vapautui 25. tammikuuta 1904 telakalta, jolloin se määrättiin valvomaan kalastusta samassa yksikössä kuin edellisenä vuonna. Yksikön muut alukset olivat nyt Manche ja Troude. Se palautettiin 29. maaliskuuta palvelukseen ja lähti 7. toukokuuta Lorientista kuljettaen lääkäriä Ranskan siirtokuntaan Newfoundlandissa. Alus vieraili 13. toukokuuta La Hortassa Azoreilla ja saapui 24. toukokuuta St. Pierreen, missä aluksella vieraili Kuninkaallisen laivaston kommodori. Kesäkuusta syyskuuhun alus vieraili alueen satamissa ja valvoi kalastusalueella. Se viipyi heinäkuussa Cap Rougessa, jossa se erotti kahden kalastusta harjoittavan maan miehistöt toisistaan. Alus lähti 18. syyskuuta St. Pierrestä ja saapui 2. lokakuuta Lorientiin, missä se sijoitettiin 15. lokakuuta reserviin.
Alus palautettiin palvelukseen 15. maaliskuuta 1911 ja lähti 4. huhtikuuta Lorientista Greenockiin. Huhtikuusta kesäkuuhun se oli Islannissa. Alus risteili 26. kesäkuuta - 29. heinäkuuta pitkin Norjan rannikkoa suurlähettilään kanssa. Elokuussa alus oli Islannissa ja vieraili 28. elokuuta Dublinissa. Alus oli 7.-19. syyskuuta telakalla Lorientissa huollossa ennen siirtoa Marokon rannikolle. Se oli 22. syyskuuta Brestissä ja 27. syyskuuta Gibraltarilla, missä alus liittyi Marokkoon lähetettyyn laivasto-osastoon korvaten Forbinin. Se oli 24. marraskuuta Tangerissa. Alus palasi 23. joulukuuta Rochefortiin, josta tuli samalla sen uusi kotisatama.
Mellotus
Mellotuksen historia
Historiallisesti ensimmäinen merkittävä mellotusmenetelmä oli Henry Cortin vuonna 1780 kehittämä putlaus, jolla saatiin keittoterästä. Seuraava suuri edistysaskel oli Sir Henry Bessemerin 1855 keksimä Bessemer-prosessi, jolla kyettiin tuottamaan suuria määriä terästä halvalla, sekä Siemensin ja Martinin 1860 kehittämä Siemens-Martin -prosessi, joka oli putlauksesta kehittyneempi versio. Thomas-Gilchrist -prosessi oli manner-Euroopassa käytetty Bessemer-prosessin muunnelma.
Vesipallo kesäolympialaisissa 2016
Vesipallossa kilpailtiin Rio de Janeiron 2016 kesäolympialaisissa 27:ttä kertaa. Kilpailut käytiin 6.–20. elokuuta Parque Aquático Julio da Lamaressa, jonne mahtuu yleisöön 5 000, sekä Estádio Olímpico de Desp. Aquáticosissa, jonne mahtuu yleisöön 18 000 henkilöä. Tapahtumia oli kaksi, joista toinen oli miehille ja toinen naisille. Miesten turnauksen voitti Serbia, joka voitti loppuottelussa Kroatian. Pronssia voitti Italia. Naisten turnauksen voitti Yhdysvallat, joka voitti loppuottelussa Italian. Kolmanneksi sijoittui Venäjä.
Kálymnos
Maantiede
Kálymnos sijaitsee Välimereen kuuluvassa Egeanmeressä. Sen lähimmät suuremmat saaret ovat Léros luoteispuolella ja Kos eteläpuolella. Muita sen lähellä sijaitsevia saaria ovat Télendos länsipuolella, Kalólimnos koillispuolella, Nerá eteläpuolella sekä Pláti ja Psérimos itäpuolella.
Muuramen Lentopallo
Historia
Muuramen Lentopallon ensimmäinen SM-liigakausi oli vuonna 1998, kun joukkue voitti 1-sarjan ja nousi liigakarsintojen kautta aina SM-liigaan asti. SM-liigassa joukkue on taistellut lähes vuosittain sarjapaikkansa säilyttämisen puolesta, mutta viimeisenä parina kautena se on ollut mukana pudotuspeleissä. Seura kävi hakemassa vauhtia 1-sarjasta kaudella 2004–2005 voittaen 1-sarjan ylivoimaiseen tyyliin ja nousten takaisin SM-liigaan. Seuran historian ensimmäinen pudotuspelipaikka pääsarjassa tuli kaudella 2007. Kaudella 2008 joukkue eteni myös SM-liigan pudotuspeleihin.
Yle TV2
1964–1975: Toiminta Tampereelle, johto kokoomukselle
TV 2:n ensimmäisenä päällikkönä toimi dosentti Helge Miettunen, joka kannatti kanavan toiminnan sijoittamista Helsinkiin. Aluepoliittisista syistä Yleisradion hallintoneuvosto päätyi kuitenkin Tampereeseen. Puoluepoliittisesti TV2 kuului aluksi kokoomuksen mandaattiin, jonka vaihtoehtoina kanavan johtoon olivat tv- ja radiopersoona Niilo Tarvajärvi sekä elokuvaohjaaja ja lavastaja Hannu Leminen, joka sitten valittiin. Kanavan toiminta tuotti kymmenen miljoonan markan tappiot vuosittain, jolloin Ylen pääjohtaja Eino S. Repo ehdotti vuonna 1967 molempien televisiokanavien tuotantoyksiköiden irrottamista kanavistaan niin, että ne tuottaisivat ohjelmia molemmille kanaville. Revon ehdotus hävisi Ylen johtokunnassa niukasti. Kakkoskanavan tulevaisuus oli epäselvä vuoteen 1969 asti, jolloin lopettamisuhan jälkeen Ylen hallintoneuvosto lopulta päätti kanavan lähetysverkon laajentamisesta.
2012–: Suosio laskee, urheilu lisääntyy
Yöaikaan, kun muuta ohjelmaa ei tule, TV2:lla esitetään Uutisikkunaa.
Insinööri
Insinööreiksi kutsutaan Suomessa yleiskielessä ammattikorkeakoulututkinnon suorittaneita insinöörejä (AMK), ylemmän ammattikorkeakoulututkinnon suorittaneita insinöörejä (YAMK), ylemmän korkeakoulututkinnon suorittaneita diplomi-insinöörejä sekä ammatillisen korkea-asteen tutkinnon suorittaneita insinöörejä. Muualla maailmassa insinööreiksi kutsutaan vastaavantasoisia tutkintoja suorittaneita tekniikan ammattilaisia. Eräissä maissa ammattinimikkeen käyttö on tiukasti säänneltyä. Insinöörin käsite kattaa myös jatkotutkintona tekniikan lisensiaatin tai tekniikan tohtorin tutkinnon suorittaneet insinöörit.
Yliopistokoulutus
Yliopistoissa ja teknillisissä yliopistoissa koulutetaan neljää eritasoista tekniikan alan tutkintoa:
Insinöörit muualla maailmassa
Useissa maissa insinööriammattikunta säätelee pätevyyttään erityisellä sertifiointimenettelyllä. Tyypillisesti täyden ammattipätevyyden saavuttaminen edellyttää hyväksytyn oppilaitoksen antamaa korkeakoulututkintoa ja kahta–neljää vuotta työkokemusta insinöörityössä. Monissa maissa vasta pätevyyden saavuttaneilla on oikeus harjoittaa ammattia itsenäisesti tai toteuttaa tiettyjä suunnittelutehtäviä. Eurooppalaisella tasolla tällaisen sertifioinnin tarjoaa Euroopan Insinöörijärjestöjen liitto FEANI, joka myöntää Euroinsinööri-nimikettä vaatimukset täyttäville hakijoille. Euroinsinööri-nimikkeellä ei kuitenkaan toistaiseksi ole laillisia vaikutuksia.
Hämähäkkimies (vuoden 1999 animaatiosarja)
Juoni
Parkerin ollessa J. Jonah Jamesonin kanssa katsomassa tämän pojan John Jamesonin matkaa avaruussukkulalla kohti vastakkaismaaplaneettaa. Parker aistii jotain olevan vialla ja huomaa kahden symbiotin Venomin ja Carnagen hiivinneen alukseen mukaan juuri lähtö laskennan aikana. Hämähäkkimies yrittää estää kaksikon pääsyn alukseen, mutta epäonnistuu ja saa syyt niskaansa, kun John Jameson ilmoittaa kuvalähetyksen kautta kokeneensa ongelmia. Tämän myötä ihmiset alkavat jahdata kotikaupunkinsa sankaria varsinkin, kun Daily Buglen kustantaja ja John Jamesonin isä J. Jonah Jameson kiinnittää mittavan palkkion Hämähäkkimiehen henkilöllisyydestä.
Black Canyon of the Gunnisonin kansallispuisto
Puiston nimi juontaa juurensa sen alueen kanjonista, joka on niin jyrkkä, ettei auringonvalo pääse paistamaan kuin aivan sen yläosiin. Tämän seurauksena kanjonin seinät ovat usein varjojen peitossa, jolloin sen seinämät näyttävät mustilta. Kanjonin pohjalla virtaa Gunnison-joki.
Radio Kolme
Myöhemmin lähetysaikaa lisättiin ja asema muutti isompiin tiloihin. Vuonna 1989 Vantaalla lyhyen aikaa taajuudella 94,9 MHz toiminut Radio Lohi sulautui Radio Kolmeen ja vuonna 1993 avattiin lähetin taajuudelle 101,8 MHz.
Anders Sparrman
Sparrmanilla oli useita akateemisia virkoja, muun muassa Tukholman lääketieteellisen kollegiumin professori (professor vid Collegium medicinum i Stockholm 1790), ja hän oli Kuninkaallisen tiedeakatemian jäsen. Hän kuoli kuitenkin köyhänä.
Ummagumma
Ummagumma oli ensimmäinen Pink Floyd -levy, joka pääsi sadan myydyimmän levyn joukkoon Yhdysvalloissa.
Humphrey Bogart
Merkitys ja tunnustukset
Bogart oli monipuolinen näyttelijä, joka esitti muutaman kovapintaisen tyyppihahmon lisäksi myös muun muassa komediallisia hahmoja, liikemiestä ja psykopaattia.
Christfried Ganander
Kirjailijan ja kääntäjän ura
Vuonna 1780 Ganander julkaisi tutkielman romanien alkuperästä, elintavoista ja kielestä. Teokselle myönnettiin Ruotsin kaunokirjallisuusakatemian kilpailussa hopeamitali. Ganander julkaisi myös 1788 kaksi ensimmäistä suomenkielistä lääkintäkirjaa, Maan-Miehen Huone- ja Koti-Aptheeki sekä Eläinden Tauti-Kirja, joista otettiin useita painoksia vielä 1800-luvulla. Toimiessaan Laihian kappalaisen Israel Reiniuksen apulaisena, joka oli kiinnostunut muinaistieteistä, Ganander kiinnostui itsekin aiheesta ja jatkoi Reiniuksen aloittamia hautatutkimuksia. Hän julkaisi 1782 Åbo Tidningar -lehdessä niistä kirjoituksen Kort berättelse om de i Laihela Socken befintelige sten- och jättehögar ja myöhemmin samalla vuosikymmenellä vielä muita vastaavia tekstejä samassa lehdessä.
Muistaminen
Rantsilan kirkkopuistossa paljastettiin 1982 Helmi Junttilan suunnittelema ja Eelis Räsäsen valmistama Gananderin patsas.
Tuomas Ruuska
Muuta
Ruuska on kotoisin Etelä-Pohjanmaalta, Teuvalta ja asuu tällä hetkellä Jalasjärvellä. Hän on koulutukseltaan insinööri, ja toimiikin Kurikassa, Ruukki Engineeringillä töissä aina kun pelikentiltä hän ehtii. 192-senttinen ja 27-vuotias Ruuska on pelipaikaltaan yleispelaaja, jonka tehtävänä on nostaa pallot tarkasti passarille ja samalla kantaa iso vastuu laitahyökkäyksistä.
Olavi Larkas
Sotilasura
Myöhemmän sotilasuransa aikana Larkas toimi muun muassa sotilasasiamiehenä Tukholmassa, Kööpenhaminassa ja Oslossa 1958–1961, Oulun sotilaspiirin päällikkönä 1962–1963, Viestirykmentin komentajana 1964–1966 sekä Pääesikunnan viestintäosaston päällikkönä 1967–1970. Eläköidyttyään sotilasuralta hän toimi Yleisradion turvallisuuspäällikkönä vuodesta 1970 alkaen.
Urheilijana
Larkas oli Suomen nykyaikaisen viisiottelun liiton päävalmentaja vuosina 1951–1953 ja 1954–1958 sekä hallituksen jäsen ja varapuheenjohtaja vuosina 1952–1959. Kansainvälisen liiton UIPM:n hallituksen jäsen hän oli vuosina 1962–1972. Kansallisella tasolla Larkas kilpaili myös suunnistuksessa, ammunnassa ja pesäpallossa.
Iizuka
Iizukan tärkeimpiin nähtävyyksiin kuuluvat hiilimagnaatti Itō Den’emonin vanha talo, Kaho-teatteri ja Nagasaki-kaidōn postiaseman jäänteet. Kaupunkia palvelevat JR Kyūshūn Sasaguri-linja, Chikuhō-päälinja ja Gotōji-linja.
Christine ja Elisabeth Planström
Christine ja Elisabeth Planström olivat torniolaiset sisarukset, jotka tunnetaan seurustelustaan ranskalaisen matemaatikon Pierre Louis Moreau de Maupertuis’n johtaman geodeettisen retkikunnan jäsenten kanssa. Maupertuis’n retkikunnan palattua Lapista kotimaahansa sisarukset lähtivät heidän peräänsä ja aiheuttivat Pariisin seurapiireissä kohun, johon sekaantuivat myös muun muassa kirjailija Voltaire sekä kuningas Ludvig XV. Planströmin sisarukset ovat myös ensimmäisiä suomalaisnaisia, jotka historiankirjoitus muistaa heidän oman toimintansa kautta eikä esimerkiksi tunnettujen aviomiestensä puolisoina. Sisarukset tunnetaan edelleen Ranskassa nimellä ”les Lapones” eli ”lappilaiset”.
Kemerovon alue
Hallinto
Kemerovon alue on yksi Venäjän federaation alue (subjekti) ja sen pääkaupunki on Kemerovo (1925–1932 nimenä Štšeglovsk). Kemerovon aluehallinnosta vastaavat kuvernööri ja Lakiasäätävä kokous. Nykyinen kuvernööri on Aman Tuleev. Alue on jaettu hallinnollisesti 19 piiriin ja 18 kaupunkialueeseen.
Syrjintä
Välitön syrjintä
Välitön syrjintä tarkoittaa, että yksilöä tai ryhmää kohdellaan ilman hyväksyttävää syytä epäsuotuisammin, kuin jotakuta muuta on kohdeltu, kohdellaan tai kohdeltaisiin vertailukelpoisessa tilanteessa. Hyväksyttävän syyn käsite on suhteellinen, esimerkiksi vaalien alaikäraja käsitetään yleensä hyväksytyksi eriarvoiseksi kohteluksi. Sitä pidetään asiallisena ja kohtuullisena perusteena, koska äänestämisen ajatellaan edellyttävän tiettyä kypsyystasoa. Kypsyysikä on kuitenkin häilyvä.
Lainsäädäntö
Sukupuolen perusteella tapahtuva syrjintä määritellään ihmisoikeusloukkaukseksi.
Yleisyys
Lähes joka toisen suomalaisen tuttavapiiriin kuuluu maahanmuuttaja tai muu toiseen etniseen ryhmään kuuluva. Suurta osaa suomalaisista kuitenkin häiritsisi, jos naapuriin muuttaisi romani. Vähiten paheksuntaa herättäisi vammainen naapuri.
Henna Peltokangas
Henna Maria Peltokangas (s. 22. elokuuta 1991 Ylihärmä) on suomalainen pesäpalloilija. Peltokangas on pelannut aikuisten sarjoissa kaudesta 2008 lähtien. Kausina 2008–2020 hän on pelannut 268 Superpesiksen runkosarjaottelua Ylihärmän Pesis-Junkkareiden, Mansen Räpsän, Lapuan Virkiän ja Manse PP:n joukkueissa. Peltokankaan kasvattajaseura on Ylihärmän Pesis-Junkkarit.
Joel Quenneville
Juniorivuodet
Ennen uraansa ammattilaiskiekkoilijana Quenneville pelasi vuodet 1975–1978 Windsor Spitfiresin riveissä junioriliiga OMJHL:ssä (nykyään OHL). Hänelle kertyi Spitfiresin paidassa kolmen kauden aikana yhteensä 197 OMJHL:n runkosarjaottelua, joissa syntyi 229 tehopistettä, 61 maalia ja 168 syöttöpistettä. Eniten pisteitä hän keräsi viimeisellä Spitfires-kaudellaan, kaudella 1977–1978, jolla hän teki 66:ssa pelaamassaan runkosarjaottelussa 103 tehopistettä (27 maalia ja 76 syöttöpistettä), toiseksi eniten seuransa sisällä Gerry Leroux'n jälkeen. Kauden jälkeen hänet nimettiin OMJHL:n toiseen tähdistökentälliseen.
Valmennusura
Työsulun lyhentämällä NHL-kaudella 1994–1995 Quenneville alkoi työskennellä NHL-seura Quebec Nordiquesin apuvalmentajana päävalmentaja Marc Crawfordin alaisuudessa. Quenneville oli työskennellyt Crawfordin johtamassa valmennusryhmässä aiemmin myös St. John’sissa. Hän oli voittamassa Colorado Avalanchen (Nordiques siirtyi Denveriin vuonna 1995) apuvalmentajana Stanley Cupia vuonna 1996.
Apinoiden planeetta (vuoden 1968 elokuva)
Juoni
Kun Taylorin puhetaito pakjastuu poliittiselle johtajalle tohtori Zaiukselle, Taylor yrittää paeta mutta joutuu oikeuteen. Cornelius ja Zira toteuttavat veljenpoikansa avulla pelastussuunnitelman ja vapauttavat Taylorin, joka vaatii Novan mukaansa. Viidestään he pakenevat kielletylle alueelle luolaan, josta arkeologina toiminut Cornelius oli vuotta aiemmin löytänyt todisteita kehittyneemmästä ihmisestä, puhuvan ihmisnuken. Gorillajoukkoa johtava Zaius tavoittaa ryhmän mutta lähettää Taylorin ja Novan lopulta matkoihinsa hevosen selässä arvellen, että ehkä parasta on, jos Taylor vain häipyisi vähin äänin.
Instrumenttimuuttuja
Instrumenttimuuttuja on tilastotieteessä muuttuja, jota käytetään regressioanalyysissa apuna kun selittävät muuttujat ovat korreloituneita mallin virhetermin kanssa. Tämä korrelaatio voi johtua selittävien muuttujien endogeenisuudestä, puuttumisesta tai mittausvirheestä. Näissä tapauksissa tavallinen lineaarinen regressioanalyysi tuottaa harhaisia sekä tarkentumattomia estimaatteja. Toimivan instrumenttimuuttujan avulla on mahdollista saada tarkentuva estimaatti. Matemaattisesti lausuen instrumenttimuuttujaa voi auttaa ratkaisemaan virhetermin u kanssa korreloivan selittävän muuttujan x ongelman, eli kun Cov(x,u) ≠ 0. Virhetermin kanssa korreloivaa selittäjää kutsutaan endogeeniseksi muuttujaksi.
Historia
Wright yritti selvittää voin kysyntää ja tarjontaa paneeliaineistolla hinnoista ja myydyistä määristä Yhdysvalloissa. Ajatus oli, että regressioanalyysillä voisi tuottaa kysyntä- tai tarjontakäyrän, koska ne muodostuvat hintojen ja kysyttyjen tai tarjottujen määrien muodostamasta urasta. Ongelmana oli, että havaintoaineisto ei muodostanut kysyntä- eikä tarjontakäyrää sellaisenaan, vaan pikemminkin pistehavaintojen pilven, jossa oli erimuotoisten kysyntä- ja tarjontakäyrien kohtaamispisteitä eri markkinatilanteissa. Aineistosta ei tuntunut saavan otetta.
Inuyasha
Juoni
Kagome on mustasukkainen Kikyolle, koska hän on Inuyashalle hyvin tärkeä. Sarjassa näytetään kun Inuyasha ja Kikyo suutelee, mutta Inuyasha ei huomaakkaan, että Kagome näkee kaiken, koska oli sidottuna puussa ja ei pitänyt näkemästään. Inuyasha on puolestaan mustasukkainen susi-yōkai Koogalle, joka on päättänyt Kagomesta tulevan hänen vaimonsa siepattuaan tämän kerran.
Päähenkilöt
Inu (犬) on japania ja tarkoittaa koiraa. Yasha (夜叉) tarkoittaa demonia tai hirviötä.
Sango käyttää aseenaan useimmiten suurta luubumerangiaan Hiraikotsua (suom. Takaisin lentävä luu), joskus myös miekkaansa tai myrkkypölyä.
Kirara
Kirara on nekomata-yōkai (kissa-yōkai) ja Sangon pitkäaikainen ystävä. Se on todella uskollinen Sangolle ja tämän ystäville, ja on ollut Sangon perheessä sukupolvien ajan. Kirara on ottanut Shippōn jonkinlaiseksi suojatikseen ja suojelee tätä usein taisteluiden aikana.
Kirara on voimakas, nopea ja pelottava vastustaja. Sillä on myös harvinaisen hyvä vastustuskyky myrkkyjä vastaan.
Kiraran nimi tarkoittaa 'kiillettä'. Kiraran isossa muodossa sen tassuissa ja hännässä on liekkejä, jotka eivät polta sitä.
Sesshōmaru-tachi
Sesshōmaru on ihmisiässä 19 vuotta, mutta oikeasti reilusti yli 500-vuotias.
Rin on orpo pikkutyttö. Esiintyessään sarjassa ensi kertaa hän asuu pienessä hökkelissä erään kylän laidalla. Rin on ollut puhumaton siitä lähtien, kun näki rosvojen tappavan vanhempansa. Rin on noin 8-10 vuotta vanha.
Kohaku (琥珀)
Kohaku on Sangon pikkuveli. Naraku punoo juonen, jossa hän kuolee, mutta myöhemmin tämä herättää hänet henkiin Shikon no taman sirpaleella ja tyhjentää hänen muistinsa. Näin Kohaku päätyy Narakun palvelijaksi ja pelinappulaksi.
Muita hahmoja
Kikyōn nimi tarkoittaa erästä kiinalaista kellokukkaa, joka symboloi ikuista rakkautta.
Kanna ja Kagura ovat Narakun ruumiista syntyneitä itsenäisiä olentoja, joita Naraku hallitsee. Kagura käyttää aseenaan yleensä viuhkaansa, jolla hän hallitsee tuulia. Hän voi myös käyttää kuolleita marionetteinaan. Kanna puolestaan käyttää aseenaan peiliä, johon hän voi hallita siihen vangitsemiaan sieluja ja hallita niihin liittyviä ruumiita kuten Kagura hallitsee kuolleita. Kagura on ihastunut Sesshōmaruun ja on iloinen, kun pääsee näkemään tämän vielä kerran ennen kuolemaansa.
Regressioanalyysi
Yleisessä muodossa regressiomalli esittää muuttujan Y muuttujan X ja parametrien β funktiona: E(Y | X) = f(X, β). Analyysin suorittamiseksi mallin funktiomuoto f pitää määrittää. Yleisimmin käytetään lineaarista mallia. Regressioanalyysissa lasketaan vastemuuttujan Y odotusarvo ehdolla selittävät tekijät X ja valitaan parametrit β siten, että mallin ennusteet vastaavat mahdollisimman hyvin havaittuja vastemuuttujan Y arvoja. Tuloksena saadaan mallin parametrien β arviot eli estimaatit. Ennustettujen ja havaittujen arvojen etäisyyttä minimoidaan eri tavoin riippuen estimointimenetelmästä. Yleisimmin käytetään pienimmän neliösumman menetelmää.